CELEX: 31989R2119
Language: el
Date: 1989-07-13 00:00:00
Title: Κανονισμός (ΕΟΚ) αριθ. 2119/89 της Επιτροπής της 13ης Ιουλίου 1989 περί καταργήσεως του κανονισμού (ΕΟΚ) αριθ. 1196/89 περί παύσεως της αλιείας του σαφριδιού από πλοία με σημαία ενός κράτους μέλους

Avis juridique important

|

31989R2119

Κανονισμός (ΕΟΚ) αριθ. 2119/89 της Επιτροπής της 13ης Ιουλίου 1989 περί καταργήσεως του κανονισμού (ΕΟΚ) αριθ. 1196/89 περί παύσεως της αλιείας του σαφριδιού από πλοία με σημαία ενός κράτους μέλους  

Επίσημη Εφημερίδα αριθ. L 203 της 15/07/1989 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 2119/89 ΤΗΣ ΕΠΙΤΡΟΠΗΣ  της 13ης Ιουλίου 1989  περί καταργήσεως του κανονισμού (ΕΟΚ) αριθ. 1196/89 περί παύσεως της αλιείας του σαφριδιού από πλοία με σημαία ενός κράτους μέλους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι με τον κανονισμό (ΕΟΚ) αριθ. 1196/89 της Επιτροπής (3) επαύθη η αλιεία του σαφριδιού στα ύδατα των διαιρέσεων CIEM VIII a, b, d και e από πλοία με σημαία ενός κράτους μέλους, με εξαίρεση την Ισπανία και Πορτογαλία, ή νηολογημένα σ' ένα κράτος μέλος, με εξαίρεση την Ισπανία και Πορτογαλία·  ότι η Ισπανία μετέφερε, στις 28 Ιουνίου 1989, στην Πορτογαλία 1 000 τόνους σαφριδιού στα ύδατα της διαιρέσεως CIEM VIII a, b, d και e·  ότι η Ισπανία μετέφερε, στις 28 Ιουνίου 1989, στη Γαλλία 3 000 τόνους σαφριδιού στα ύδατα της διαιρέσεως CIEM VIII a, b, d και e· ότι, κατά συνέπεια, πρέπει να επιτραπεί η αλιεία του σαφριδιού στα ύδατα της διαιρέσεως CIEM VIII a, b, d και e από πλοία με σημαία της Γαλλίας ή νηολογημένα στη Γαλλία·  ότι, ως εκ τούτου, είναι απαραίτητο να αντικατασταθεί ο κανονισμός (ΕΟΚ) αριθ. 1196/89 από τον παρόντα κανονισμό·  ότι η αλιεία αυτού του αποθέματος από τα σκάφη υπό γαλλική σημαία ή που είναι νηολογημένα στη Γαλλία εξακολουθεί να απαγορεύεται μεταξύ της ημερομηνίας δημοσίευσης του κανονισμού (ΕΟΚ) αριθ. 1196/89 και της ημερομηνίας δημοσίευσης του παρόντος κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων σαφριδιού στα ύδατα της διαιρέσεως CIEM VIII a, b, d και e από πλοία με σημαία ενός κράτους μέλους, με εξαίρεση την Ισπανία, την Πορτογαλία και τη Γαλλία, ή νηολογημένα σ' ένα κράτος μέλος με εξαίρεση την Ισπανία, την Πορτογαλία και τη Γαλλία, εκτιμάται ότι έχουν εξαντλήσει τις ποσοστώσεις που είχαν διατεθεί στα κράτη μέλη, με εξαίρεση την Ισπανία, την Πορτογαλία και τη Γαλλία, για το 1989.  Απαγορεύεται η αλιεία σαφριδιού στα ύδατα της διαιρέσεως CIEM VIII a, b, d και e από πλοία με σημαία ενός κράτους μέλους, με εξαίρεση την Ισπανία, την Πορτογαλία και τη Γαλλία ή νηολογημένα σ' ένα κράτος μέλος με εξαίρεση την Ισπανία, την Πορτογαλία και τη Γαλλία, καθώς και η παραμονή επί του πλοίου ή η μεταφόρτωση από πλοίο και η εκφόρτωση αυτού του αποθέματος, που έχει αλιευθεί από αυτά τα πλοία, μετά την ημερομηνία εφαρμογής του παρόντος κανονισμού.  Άρθρο 2  Ο κανονισμός (ΕΟΚ) αριθ. 1196/89 καταργείται.  Άρθρο 3  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουλίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 123 της 4. 5. 1989, σ. 11.